# Τζορτζ Κιούκορ

| Τζορτζ Κιούκορ |
| --- |
| Ο Τζορτζ Κιούκορ το 1973 |
| Όνομα στη μητρική γλώσσα | George Cukor (Αγγλικά)  |
| Γέννηση | 7 Ιουλίου 1899 Νέα Υόρκη, Ηνωμένες Πολιτείες Αμερικής |
| Θάνατος | 24 Ιανουαρίου 1983 (83 ετών) Λος Άντζελες, Καλιφόρνια, Ηνωμένες Πολιτείες Αμερικής |
| Αιτία θανάτου | καρδιακή ανεπάρκεια |
| Συνθήκες θανάτου | φυσικά αίτια |
| Τόπος ταφής | Φόρεστ Λόουν Μεμόριαλ Παρκ |
| Εθνικότητα | Αμερικανική |
| Χώρα πολιτογράφησης | Αμερικανική |
| Σπουδές | DeWitt Clinton High School |
| Ιδιότητα | σκηνοθέτης κινηματογράφου, σκηνοθέτης θεάτρου, σκηνοθέτης, παραγωγός και παραγωγός ταινιών |
| Είδος τέχνης | Σκηνοθέτης |
| Βραβεύσεις | 1 Όσκαρ Σκηνοθεσίας |
|  Σχετικά πολυμέσα |
|

Ο **Τζορτζ Κιούκορ** (αγγλ.: *George Dewey Cukor*, 7 Ιουλίου 1899 - 24 Ιανουαρίου 1983) ήταν Αμερικανός σκηνοθέτης βραβευμένος με Όσκαρ Σκηνοθεσίας για την ταινία του 1964 *Ωραία μου Κυρία (My Fair Lady)*. Ο Κιούκορ διέπρεψε στην κινηματογράφηση διάσημων λογοτεχνικών έργων καθώς και σοφιστικέ κωμωδιών. Όλες του οι πρωταγωνίστριες τον λάτρευαν επειδή περνούσε ατελείωτες ώρες μαζί τους υποδεικνύοντάς τους τον καλύτερο δυνατό τρόπο ώστε να ερμηνεύσουν πειστικά το ρόλο τους και να δώσουν τον καλύτερό τους εαυτό. Γι' αυτό το λόγο ήταν γνωστός κι ως *Ο σκηνοθέτης των γυναικών*. Ήταν αποτελεσματικός με τους ηθοποιούς που σκηνοθετούσε, πολλοί από τους οποίους προτάθηκαν ή βραβεύτηκαν με Όσκαρ.

Η καριέρα του ξεκίνησε το 1932, όταν γύρισε την ταινία *Το Τίμημα για το Χόλιγουντ (What Price Hollywood?)* για τον παραγωγό της R.K.O. Ντέιβιντ Ο Σέλζνικ. Ακολούθησαν οι ταινίες *Η Τραγωδία ενός Πατέρα (A Bill of Divorcement, 1932)*, *Our Betters, 1933* και *Οι 4 Κόρες του Δρος Μορς (Little Women, 1933)* κι έπειτα όταν ο Σέλζνικ εγκατέλειψε την R.K.O. για να περάσει στην Metro-Goldwyn-Mayer τον ακολούθησε. Πρώτη του ταινία για την MGM ήταν *Το Βράδυ στις Οκτώ (Dinner at Eight, 1933)* με τους Τζον Μπάριμορ, Λάιονελ Μπάριμορ και Τζιν Χάρλοου. Οι επόμενές του ταινίες για την MGM ήταν κινηματογραφικές διασκευές γνωστών μυθιστορημάτων όπως: *Δαβίδ Κόπερφιλντ (David Copperfield, 1935)*, *Ρωμαίος και Ιουλιέττα (Romeo & Juliet, 1936)* και *Η Κυρία με τις Καμέλιες (Camille, 1936)*. To 1938 σκηνοθέτησε για μια ακόμη φορά τη φίλη του Κάθριν Χέπμπορν μαζί με τον Κάρι Γκραντ στην κωμωδία *Μαζί σου για Πάντα (Holiday)* κι έπειτα το 1939 σκηνοθέτησε τις Τζόαν Κρόφορντ, Νόρμα Σίρερ, Τζόαν Φοντέιν και Ρόζαλιντ Ράσελ στην ταινία *Γυναίκες (The Women)*. Την ίδια χρονιά ο Ντέιβιντ Ο. Σέλζνικ τον κάλεσε να σκηνοθετήσει την επική του υπερπαραγωγή *Όσα Παίρνει ο Άνεμος (Gone with the Wind, 1939)*, αλλά οι διαφωνίες του με το Σέλζνικ τον ανάγκασαν να αποχωρήσει ενώ τα γυρίσματα βρίσκονταν υπό εξέλιξη. Τη θέση του πήρε ο Βίκτορ Φλέμινγκ. Ο Κιούκορ συνέχισε την πορεία του αμφιταλαντευόμενος μεταξύ κωμωδίας και δράματος γυρίζοντας ταινίες όπως: *Κοινωνικά σκάνδαλα (The Philadelphia Story, 1940)*, *Εφιάλτης (Gaslight, 1944)*, *Διπλή Ζωή (A Double Life, 1947)*, *Από το Πλευρό του Αδάμ (Adam's Rib, 1949)*, *Γεννημένη Χθες (Born Yesterday, 1950)*, *Ένα Αστέρι Γεννιέται (A Star is Born, 1954)* και *Ωραία μου Κυρία (My Fair Lady, 1964)*. Τελευταία του ταινία ήταν η επανεκτέλεση της ταινίας του 1942 *Δάκρυα του χθες (Old Acquaintance)*, την οποία γύρισε ξανά με τίτλο *Πλούσιες και Διάσημες (Rich and Famous, 1981)* με πρωταγωνίστριες τις Ζακλίν Μπισέ, Κάντις Μπέργκεν και Μεγκ Ράιαν. Ο Κιούκορ απεβίωσε το 1983 από καρδιακή προσβολή.

## Φιλμογραφία

| Έτος | Title | Σημειώσεις |
| --- | --- | --- |
| 1930 | *Grumpy* | Σε συνεργασία με τον Σίριλ Γκάρντνερ |
| 1930 | *The Virtuous Sin* | Σε συνεργασία με τον Λιούις Τζ. Γκάσνιερ |
| 1930 | *The Royal Family of Broadway* | Σε συνεργασία με τον Σίριλ Γκάρντνερ |
| 1931 | *Η Στιγματισμένη (Tarnished Lady)* |  |
| 1931 | *Girls About Town* |  |
| 1932 | *Μια Ώρα Κοντά σου (One Hour with You)* | Σκηνοθέτησε μέρος της ταινίας αφού ο αρχικός σκηνοθέτης Ερνστ Λιούμπιτς αρρώστησε |
| 1932 | *Une heure près de toi* | Γαλλική εκτέλεση του *Μια Ώρα Κοντά σου* / Σε συνεργασία με τον Ερνστ Λιούμπιτς |
| 1932 | *Το Τίμημα για το Χόλιγουντ (What Price Hollywood?)* |  |
| 1932 |  *Η Τραγωδία ενός Πατέρα (A Bill of Divorcement, 1932)* |  |
| 1932 | *Rockabye* | Ο Ντέιβιντ Ο. Σέλζνικ προσέλαβε τον Κιούκορ να γυρίσει πρόσθετες σκηνές αφού δεν έμεινε ικανοποιημένος από τη δουλειά του αρχικού σκηνοθέτη Τζοερζ Φιτσμόρις |
| 1932 | *The Animal Kingdom* | Δεν αναφέρεται στους τίτλους |
| 1933 | *Our Betters* |  |
| 1933 | *Το Βράδυ στις Οκτώ (Dinner at Eight, 1933)* |  |
| 1933 | *Οι 4 Κόρες του Δρος Μορς (Little Women, 1933)* | Υποψηφιότητα - Όσκαρ Σκηνοθεσίας |
| 1934 | *Η Τιμή του Γκάνγκστερ (Manhattan Melodrama)* | Γύρισε πρόσθετες σκηνές |
| 1935 | *Δαβίδ Κόπερφιλντ (David Copperfield, 1935)* |  |
| 1935 | *Όχι Πια Γυναίκες (No More Ladies)* | Ολοκλήρωσε την ταινία αφού ο αρχικός σκηνοθέτης Έντουαρντ Χ. Γκρίφιθ αρρώστησε |
| 1935 | *Σίλβια Σκάρλετ (Sylvia Scarlett)* |  |
| 1936 | *Ρωμαίος και Ιουλιέττα (Romeo & Juliet, 1936)* |  |
| 1936 | *Η Κυρία με τις Καμέλιες (Camille, 1936)* |  |
| 1938 | *Για μια Νύχτα Τρέλας (I Met My Love Again)* | Βοήθησε το σκηνοθέτη Τζόσουα Λόγκαν να γυρίσει μερικές σκηνές της ταινίας |
| 1938 | *Οι Περιπέτειες του Τομ Σόγιερ (The Adventures of Tom Sawyer)* | Γύρισε πρόσθετες σκηνές |
| 1938 | *Μαζί σου για Πάντα (Holiday)* |  |
| 1939 | *Ζαζά (Zaza)* |  |
| 1939 | *Γυναίκες (The Women)* |  |
| 1939 | *Όσα Παίρνει ο Άνεμος (Gone with the Wind)* | Απολύθηκε λίγο μετά την αρχή των γυρισμάτων. Μερικές από τις σκηνές που γύρισε παρέμειναν στην ταινία. |
| 1940 | *Η Σούζαν κι ο Θεός (Susan and God)* |  |
| 1940 | *Κοινωνικά σκάνδαλα (The Philadelphia Story)* | Υποψηφιότητα - Όσκαρ Σκηνοθεσίας |
| 1941 | *Η μορφή της γυναίκας (A Woman's Face)* |  |
| 1941 | *Η Διπρόσωπη (Two-Faced Woman)* |  |
| 1942 | *Her Cardboard Lover* |  |
| 1942 | *Ο Φύλακας της Φλόγας (Keeper of the Flame)* |  |
| 1943 | *Resistance and Ohm's Law* | Μικρού Μήκους |  |
| 1944 | *Εφιάλτης (Gaslight)* |  |
| 1944 | *Winged Victory* |  |
| 1944 | *Θα σε Ξαναδώ (I'll Be Seeing You)* | Αντικατέστησε τον Γουίλιαμ Ντίτερλι κατά τη διάρκεια των γυρισμάτων |
| 1947 | *Ας Με Κρίνουν οι Γυναίκες (Desire Me)* | Σε συνεργασία με άλλους 4 σκηνοθέτες |
| 1947 | *Διπλή Ζωή (A Double Life)* | Υποψηφιότητα - Όσκαρ Σκηνοθεσίας |
| 1949 | *Εδουάρδε, Παιδί μου (Edward, My Son)* |  |
| 1949 | *Από το Πλευρό του Αδάμ (Adam's Rib)* |  |
| 1950 | *Το Ημερολόγιον της Ζωής της (A Life of Her Own)* |  |
| 1950 | *Γεννημένη Χθες (Born Yesterday, 1950)* | Υποψηφιότητα - Όσκαρ Σκηνοθεσίας |
| 1951 | *The Model and the Marriage Broker* |  |
| 1952 | *Η Νύφη Έχει Κέφια (The Marrying Kind)* |  |
| 1952 | *Πατ και Μάικ (Pat and Mike)* |  |
| 1953 | *The Actress* |  |
| 1954 | *Σκάνδαλα της Νέας Υόρκης (It Should Happen to You)* |  |
| 1954 | *Ένα Αστέρι Γεννιέται (A Star Is Born)* | Κάποιες σκηνές θεωρούνται χαμένες |
| 1956 | *Το Μελαμψό Ρόδο της Ανατολής (Bhowani Junction)* |  |
| 1957 | *Τα Κορίτσια (Les Girls)* |  |
| 1957 | *Άγριος Είναι ο Άνεμος (Wild Is the Wind)* |  |
| 1958 | *Ερωτική Εγκατάληψις (Hot Spell)* | Δεν αναφέρεται στους τίτλους |
| 1960 |  *Η Διαβολογυναίκα (Heller in Pink Tights)* | Ο Κιούκορ αποκήρυξε το τελικό μοντάζ της ταινίας |
| 1960 | *Φραντς Λιστ (Song Without End)* | Ολοκλήρωσε την ταινία μετά τον αιφνίδιο θάνατο του αρχικού της σκηνοθέτη Κινγκ Βίντορ |
| 1960 | *Έλα ν`Αγαπηθούμε (Let's Make Love)* |  |
| 1962 | *Something's Got to Give* | Η ταινία εγκαταλείφθηκε μετά τον αιφνίδιο θάνατο της Μέριλιν Μονρόε / Διασώζονται 37 λεπτά γυρισμάτων |
| 1962 | *Η Αμερικάνα και ο Έρωτας (The Chapman Report)* |  |
| 1964 | *Ωραία μου Κυρία (My Fair Lady)* | **Νίκη** - Όσκαρ Σκηνοθεσίας |
| 1969 | *Τζαστίν (Justine)* | Αντικατέστησε τον Τζόζεφ Στρικ λίγο μετά την αρχή των γυρισμάτων |
| 1972 | *Ταξίδια με την Θεία μου (Travels with My Aunt)* |  |
| 1976 | *Το Γαλάζιο Πουλί (The Blue Bird)* |  |
| 1981 | *Πλούσιες και Διάσημες (Rich and Famous)* |  |

## Παραπομπές

## Εξωτερικοί σύνδεσμοι

* Ο/Η Τζορτζ Κιούκορ, στο IMDb.
* Τζορτζ Κιούκορ Αρχειοθετήθηκε 2016-03-04 στο Wayback Machine., σελίδα στον ιστότοπο Cine.gr (Ελληνικά)